
J U D E Ţ U L   N E A M Ţ

CONSILIUL LOCAL AL COMUNEI  MĂRGINENI

H O T Ă R Â R E

Nr. 9 din 28.02.2022

privind organizarea păşunatului şi aprobarea închirierii prin licitaţie publică a pajiştilor 
din domeniul public al Comunei  Mărgineni, Județul Neamţ, pentru anul 2022


              Consiliul Local al Comunei Mărgineni, Județul Neamţ  întrunit  în  şedinţă ordinară  în  data de  28.02.2022 ;
         Având în vedere :
         - Proiectul de hotărâre privind aprobarea închirierii prin licitaţie publică a pajiştilor din patrimoniul public al Comunei Mărgineni, Județul Neamţ, întocmit de primarul Comunei Mărgineni, domnul Rotariu Vasile;
         - Raportul de aprobare al primarului cu nr. 1.001 din 18.02.2022;
[bookmark: _Hlk96683148]         - Referatul de specialitate al compartimentului registrul agricol din cadrul aparatului de specialitate al Primarului Comunei Mărgineni, înregistrat sub nr. 1.002 din 18.02.2022;
         - Prevederile O.U.G. nr. 34/2013 privind organizarea, admninistrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, modificată prin Legera 86/2014;   
         - H.G. nr. 1.064/2013  privind  aprobarea  Normelor  metodologice  pentru aplicarea prevederilor O.U.G.
nr. 34/2013 privind organizarea, admninistrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991; 
        - H.G nr. 78/2015  privind modificarea  si completarea Normelor Metodologice pentru aplicarea prevederilor O.U.G. 34/2013 și pentru modificarea Legii fondului funciar nr. 18/1991, aprobate prin H.G. 1064/2013;
        -  Ordinul nr. 544/2013 - privind metodologia de calcul a încărcăturii optime de animale pe hectar de pajişte; 
        - Ordinul nr. 407/2051/2013 - pentru aprobarea contractelor - cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor;  
        - Ordinului  nr. 226 / 235 / 2003 - pentru aprobarea Strategiei privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung; 
        -  Legii nr. 52/2003 - privind transparenţa decizională în administraţia publică locală; 
         În temeiul prevederilor art. 108 lit. c), art. 129 alin. (1) și (2) lit. c), alin. (6) lit. c) alin. (14), art. 139 alin. (3) lit. g) și art. 196  alin. (1)  lit.  a) din Ordonanța de Urgență a Guvernului nr. 57/2019 privind Codul  administrativ, cu modificările și completările ulterioare,

H  O  T  Ă  R  Ă  Ş  T  E  :

         Art. 1 - Organizarea păşunatului în anul 2022 se face în conformitate cu prevederile Amenajamentului Pastoral  al Comunei Mărgineni, aprobat prin H.C.L nr. 56 din 6 Decembrie 2017.
         Art. 2 -  Se aprobă închirierea prin licitaţie publică a pajiştilor proprietate publică a Comunei Mărgineni, Judeţul Neamţ, rămase  neînchiriate, în suprafaţă  de  20,00 ha.
         Art. 3 – Se aprobă Regulamentul de pășunat pe pășunile proprietate publică a Comunei Mărgineni, Județul Neamț, pentru anul 2022, conform Anexei nr. 1 care face parte integrantă din prezenta hotărâre..
         Art. 4 - Se aprobă Regulamentul procedurii de licitaţie, conform anexei nr. 2, parte integrantă din prezenta hotărâre .
         Art. 5 - Se aprobă Documentaţia de atribuire privind închirierea pajiştilor, conform anexei nr. 3, parte integrantă din prezenta hotărâre.
         Art. 6 - Se aprobă Caietul de sarcini al închirierii, conform anexei nr. 4, parte integrantă din prezenta hotărâre .
         Art. 7 - Se aprobă Contractul de închiriere – model, conform anexei nr. 5, parte integrantă din prezenta hotărâre.
         Art. 8 - Se aprobă Calendarul procedurii privind închirierea pajiştilor aflate în proprietatea publică a Comunei Mărgineni, conform anexei nr. 6 , parte integrantă din prezenta hotărâre.
         Art. 9 - Agentul agricol va întocmi, pe baza registrului agricol, tabel cu crescătorii de animale precum şi numărul de animale pe care le deţine fiecare deținător de animale.
         Art. 10 - (1) - Încărcătura de animale / ha  a fost stabilită prin Amenajamentul  pastoral , astfel:
                        - bovine şi cabaline adulte                           -              1,00 - 1,30    cap / ha ;
                        - tineret  bovin şi cabalin                             -              4,00 – 6,00    cap / ha;
                        - ovine şi caprine adulte                               -              7,50 - 8,50    cap / ha;
                        - tineret ovin şi caprin                                  -              7,50 - 8,50    cap / ha.
             (2) - Se stabileşte ca perioadă de păşunat, intervalul de timp cuprins între 15 mai - 31 octombrie a fiecărui an (169 zile). Păşunatul în afara acestei perioade este interzis.
             (3) -  Se stabilesc prețurile minime şi maxime de pornire a licitaţiei diferențiat pe trupuri de păşune stabilite prin calculele cuprinse în Amenajamentul pastoral, după cum urmează: 
             Trupul de pășune: Coastele Dosului – 163,00  lei/ha.
          Art. 11  - Termenul de închiriere este de 7 ani.
          Art. 12 - În situaţia neatribuirii trupurilor de păşune în urma finalizării procedurii de licitaţie publică, acestea vor fi puse la dispoziţia crescătorilor de animale de pe raza Comunei Margineni, în schimbul achitării taxei de păşunat.
          Art. 13 - Se  stabileşte  taxa  de  păşunat  în  sumă  de  2,00 lei/cap, plus impozitul  (30 lei/ha), prevăzut de Legea 227/2017 privind Codul Fiscal,  pentru  suprafaţa  de păşune  destinată  pentru   păşunatul   bovinelor si cabalinelor din  satele  Comunei Mărgineni, conform referatului de specialitate. 
          Art. 14 - Viceprimarul Comunei Mărgineni are obligaţia de a încheia cu crescătorii de animale,   contracte de  închiriere, conform Ordinului  Ministrului  Agriculturii  nr. 407 din 31 mai 2013 şi să urmărească îndeplinirea obligaţiilor contractuale.
          Art. 15 - Organele sanitar-veterinare vor lua măsuri ca pe păşune să fie admise numai animale sănătoase şi individualizate (crotaliate).             
          Art. 16 - Redevenţa se va achita anual după cum urmează : până la data de 31 mai, 30 % din suma totală  iar restul de 70 % până la 30 septembrie ale fiecărui an, la casieria primăriei, neplata redevenței până  la sfârșitul anului calendaristic conduce la rezilierea contractului de închiriere.
          Art. 17 - Toţi proprietarii de animale pot folosi păşunile şi pajiştile aflate în administrarea Comunei Mărgineni, numai după încheierea contractului de închiriere.
          Art.  18  -  Proprietarii de animale care nu şi-au respectat în anii precedenţi obligaţiile, constând în plata redevenţei şi celelalte prevederi contractuale, vor fi notificati şi nu se vor putea înscrie la licitaţie. 
          Art. 19 - Toţi proprietarii de animale sunt obligaţi să declare la Primăria Comunei Mărgineni, pentru a fi înscrise în Registrul Agricol, numărul de animale pe care le deţine şi pe care intenţionează să le învoiască la păşunat .
          Art. 20 - Organizatorii de stâni şi văcării, sunt obligaţi să permită reprezentanţilor Primăriei Comunei Mărgineni inspectarea terenului atribuit, inventarierea animalelor pe care le deţin precum şi respectarea perioadei de târlire (max. 3 săptămâni), în vederea protejării covorului ierbaceu. Refuzul acestei inspecţii atrage pierderea dreptului de folosinţă a păşunilor inclusiv dreptul de a beneficia de acordarea de plăţi în cadrul Schemei de plată unică pe suprafaţă (SAPS).
          Art.  21 -  Se stabileşte comisia de inspectare a păşunilor închiriate, după cum urmează:
                            -   Dragan Ion                     -  Preşedinte;
                            -   Gavril  Virgil                  -  Secretar;
                            -   Dragan Elena                 -  membru - agent agricol;
                            -   Michiușca Ion                 -  membru  - consilier local;
                            -   Scurtu Constantin          -  membru - consilier local.
          Art. 22 – Se stabilește, ca obligație  pentru organizatorii de stâni și văcării, întreținerea permanentă a pășunilor prin  executarea lucrărilor ce le revin prin caietul de lucru  prevăzut în Amenajamentul Pastoral.
          Art. 23 -  Pentru exploatarea tuturor suprafeţelor de păşune în mod corespunzător, Consiliul Local al Comunei Mărgineni, prin personalul din aparatul de specialitate al primarului, va lua măsuri de redactare, tipărire şi încheiere a contractelor de închiriere cu fiecare crescător de animale.

          Art. 24 - Se interzice ieşirea la păşunat în următoarele situaţii :
                                • fără contract de închiriere a păşunii ;
                                • înainte de termenele stabilite pentru intrarea la păşunat ;
                                • în caz de umiditate excesivă.
          Art.  25   -  Secretarul general al Comunei Mărgineni va asigura comunicarea prezentei hotărâri : 
               - Primarului Comunei Mărgineni, Județul Neamț;
               - Instituţiei Prefectului - Judeţul Neamţ ; 
         - Serviciului impozite şi  taxe  locale din cadrul Primăriei Comunei Mărgineni ; 
         - Asociaţiilor agricole şi crescătorilor de animale de pe raza Comunei Mărgineni;
         - Tuturor cetăţenilor din raza administrativ - teritorială a Comunei Mărgineni, prin afişare .


                                
                                                                                   

              Preşedinte  de  şedinţă,                                                    Contrasemnează pentru legalitate 
                  
                   Consilier  local,                                                             Secretarul  general al Comunei,

           Dumitru – Daniel LUNGU                                                              Virgil   GAVRIL
 

































Hotărârea a fost adoptată cu 13 voturi ,,pentru” din 13 posibile;
Consilieri locali în funcție =13; Consilieri locali prezenți = 13.

